Diari Oficial de la Generalitat Valenciana


Sumari del DOGV 3360, del 28-10-1998 (1998/9085)

ORDRE de 22 d'octubre de 1998, de la Conselleria de Cultura, Educació i Ciència, per la qual s'amplien determinats terminis establits en l'Ordre de 25 de març de 1998, per la qual es convoca el concurs públic per a la concessió de subvencions per al cofinançament de xicotetes restauracions i la conservació del patrimoni artístic immoble.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3360

Data del DOGV
:   28-10-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/9085


Data del document
:   22-10-1998

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 22 d'octubre de 1998, de la Conselleria de Cultura, Educació i Ciència, per la qual s'amplien determinats terminis establits en l'Ordre de 25 de març de 1998, per la qual es convoca el concurs públic per a la concessió de subvencions per al cofinançament de xicotetes restauracions i la conservació del patrimoni artístic immoble. [1998/Q9085]
  
Per l'Ordre de 25 de març de 1998, publicada en el Diari Oficial de la Generalitat Valenciana de 31 de març de 1998, es va convocar el concurs públic per a la concessió de subvencions per al cofinançament de xicotetes restauracions i la conservació del patrimoni artístic immoble.
  
D'acord amb la base setena, punt 1, de la referida ordre, la directora general de Patrimoni Artístic va dictar Resolució el 31 de juliol de 1998, resolució que fou publicada en el Diari Oficial de la Generalitat Valenciana de data 31 d'agost de 1998, i que determina l'adjudicació de les ajudes per delegació de conseller de Cultura, Educació i Ciència.
  
Tenint en compte les nombroses sol·licituds presentades, la complexitat tècnica dels criteris de selecció que inevitablement comporta el retard de la tramitació de l'expedient i atesa la base octava, punt 2, epígraf d, de la citada ordre de convocatòria, que determina que les mencionades obres haurien de finalitzar abans del 30 d'octubre de 1998, resulta molt difícil concloure-les en la data expressada i complir d'una manera tempestiva les obligacions posteriors en el temps, instituïdes en la base octava, punts 3 i 4 (15 de novembre de 1998) i en la base novena, punt 3 (15 de novembre de 1998), en la data concreta a què s'hi fa referència.
  
Estimada la dificultat material de concloure les obres, justificar-les i aportar la documentació en la data prevista en les bases referides anteriorment establides en l'ordre de la convocatòria, vistes les peticions d'ampliació del termini de les persones interessades; per a assolir més eficaçment els objectius que en l'ordre originària es perseguixen i fent ús de les facultats conferides per l'article 35 de la Llei 5/1983, de 30 de desembre, del Govern Valencià,
  
ORDENE
  
Primer
  
El termini per a finalitzar l'obra, a què es referix la base octava, punt 2, epígraf d, de l'Ordre de 25 de març de 1998, per la qual es convoca el concurs públic per a la concessió de subvencions per al cofinançament de xicotetes restauracions i conservació del patrimoni artístic immoble, s'amplia fins al 30 de novembre de 1998.
  
Segon
  
El termini per a acreditar que els beneficiaris de les subvencions es troben al corrent de les obligacions tributàries i davant de la Seguretat Social establit en la base octava, punt 3, de la referida Ordre de 25 de març de 1998, s'amplia fins al 4 de desembre de 1998.
  
Tercer
  
El termini de presentació dels certificats d'obra a què es referix la base octava, punt 4, de la referida Ordre de 25 de març de 1998, s'amplia fins al 4 de desembre de 1998.
  
Quart
  
El termini de presentació dels documents a què es referix la base novena, punt 3, de la citada Ordre de 25 de març de 1998, s'amplia fins al 4 de desembre de 1998.
  
DISPOSICIONS FINALS
  
Primera
  
La present ordre entrarà en vigor el dia en què es publica en el Diari Oficial de la Generalitat Valenciana.
  
Segona
  
Contra la present ordre, que posa fi a la via administrativa, es podrà interposar recurs contenciós administratiu en el termini de dos mesos, comptadors des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana.
  
La interposició del mencionat recurs requerirà que, amb caràcter previ, el recurrent comunique a este òrgan que l'ha interposat.
  
Tot això de conformitat amb el que preveuen els articles 57 i 58 de la Llei Reguladora de la Jurisdicció Contenciosa Administrativa, de 27 de desembre de 1956, i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 22 d'octubre de 1998
  
El conseller de Cultura, Educació i Ciència,